La IV Viquimarató de l'Eliana fa balanç i lliura el premi a la millor fotografia
01 de octubre de 2019

La Biblioteca Pública Municipal de l'Eliana va celebrar el passat dissabte 21 de setembre la seua IV Viquimarató, una activitat oberta que consisteix en reunir-se voluntaris viqupedistes enfront dels seus ordinadors i crear, ampliar o modificar articles relacionats amb el municipi i la seua comarca en la Viquipèdia, l'enciclopèdia més consultada actualment, i els seus projectes germans.

La convocatòria va batre rècords respecte a les d'anys anteriors en reunir un total de 25 persones, de las que 17 van tindre una participació activa en pujar o editar entrades relacionades amb el municipi de l'Eliana, la seua història, els seus personatges i les seues tradicions. Van estar presents bibliotecaris d'altres localitats, com Villena, Requena, Gata de Gorgos i Beniarbeig, i viquipedistes voluntaris d'altres punts com Barcelona, Aranjuez, Vila-real, i València.

Ana Valdés, bibliotecària de Villena, assenyala que "la Viquipèdia és una eina molt potent per fomentar el valor afegit que tenen les biblioteques públiques municipals: la secció local. Per descomptat aquesta trobada ha estat el meu despertar a aquest concepte i a aquest camp que no hi havia descobert encara, i que sense dubte em sembla essencial per al foment, ús i gaudi de la investigació local. L'atenció personalitzada que ens van prodigar els màxims responsables d'Amical Wikimedia i Wikimedia Espanya han estat essencials per iniciar-me en aquest camp amb el qual poder treballar. Una organització perfecta per part de la biblioteca de l'Eliana que agraïsc que oferisca iniciatives d'aquest tipus que a més resulten molt divertides ".

Respecte als articles creats en Viquipèdia, es van crear el de la Masia del Pilar, de l'Eliana es van actualitzar les xifres de població, els resultats electorals de 2019 i es va completar el llistat d'alcaldes, incloent els pedanis. Quant a la pujada de fotos a Wikimedia Commons, el repositori multimèdia de Viquipèdia, en el projecte de "Patrimoni: ceràmica valenciana" es van pujar 27 fotos i en el projecte WIKI LOVES FOLK L'Eliana,  68 fotos de les Festes Majors 2019.

Precisament, un jurat va triar la setmana passada la fotografia de les Festes Majors que millor reflectia el sentit i els diversos aspectes que convergeixen en aquestes, resultant seleccionada una del fotògraf local Ricardo Abad, al qual el regidor de Biblioteques, Jorge Pérez Comeche, ha fet lliurament aquesta vesprada del premi consistent en un lot de llibres i un val de compres per gentilesa de la Papereria Montaner.